Sodba Splošnega sodišča (šesti senat) z dne 27. septembra 2012 –

Heijmans Infrastructuur proti Komisiji

(Zadeva T-359/06)

„Konkurenca – Omejevalni sporazumi – Nizozemski trg z bitumnom za tlakovanje cest – Odločba o ugotovitvi kršitve člena 81 ES – Dokazno breme – Globe – Teža kršitve – Pripis kršitvenega ravnanja – Obveznost obrazložitve – Pravica do obrambe“

1. Omejevalni sporazumi – Prepoved – Izjema – Obveznost podjetja, da dokaže utemeljenost svoje zahteve – Odločba Komisije o zavrnitvi zahteve za izjemo – Obveznost obrazložitve – Obseg (člen 81(3) ES) (Glej točko 30.)

2. Omejevalni sporazumi – Prepoved – Izjema – Področje uporabe – Sporazumi o horizontalnem sodelovanju – Sporazumi o nakupu – Omejitve, ki niso nujne za ekonomske dobičke, ki jih prinesejo sporazumi – Izključitev (člen 81(1) in (3) ES; Obvestilo Komisije 2001/C 3/02, točki 124 in 133) (Glej točko 31.)

3. Omejevalni sporazumi – Škodovanje konkurenci – Merila presoje – Protikonkurenčni cilj – Zadostna ugotovitev – Obveznost izvedbe poglobljene analize tržne moči članov omejevalnega sporazuma – Neobstoj (člen 81(1) ES; Obvestilo Komisije 2001/C 3/02, točka 18) (Glej točko 33.)

4. Omejevalni sporazumi – Škodovanje konkurenci – Merila presoje – Protikonkurenčni cilj – Zadostna ugotovitev – Ugotovitev, ki ni odvisna od obveznosti predložitve dokaza o obstoju neprijetnosti za končne potrošnike – Presoja glede na vsebino sporazuma in gospodarske okoliščine (člen 81(1) ES) (Glej točki 43 in 44.)

5. Omejevalni sporazumi – Sporazumi med podjetji – Domnevno sodelovanje pod prisilo – Okoliščina, ki ne upravičuje podjetja, da ni izkoristilo možnosti prijave pri pristojnih organih (člen 81(1) ES; uredbi Sveta št. 17, člen 3, in št. 1/2003, člen 7) (Glej točki 50 in 95.)

6. Omejevalni sporazumi – Razmejitev trga – Predmet – Določitev vpliva na trgovino med državami članicami – Obveznost razmejitve zadevnega trga – Meje (člen 81(1) in (3) ES) (Glej točke od 53 do 55 in 134.)

7. Konkurenca – Upravni postopek – Odločba Komisije o ugotovitvi kršitve – Dokazno breme Komisije, da dokaže kršitev in njeno trajanje – Obseg dokaznega bremena – Stopnja natančnosti, ki se zahteva od dokazov, ki jih je uporabila Komisija – Sodni nadzor – Obseg (člena 81 ES in 82 ES; Uredba Sveta št. 1/2003, člen 2) (Glej točki 66 in 67.)

8. Konkurenca – Upravni postopek – Spoštovanje pravice do obrambe – Vpogled v spis – Obseg – Zavrnitev posredovanja dokumenta – Posledice – Nujnost, da se glede dokaznega bremena, ki ga nosi zadevno podjetje, razlikuje med obremenilnimi in razbremenilnimi dokumenti (člena 81 ES in 82 ES; Uredba Sveta št. 1/2003, člen 27(2)) (Glej točki 107 in 108.)

9. Konkurenca – Upravni postopek – Odločba Komisije o ugotovitvi kršitve – Odločba, ki ni enaka obvestilu o ugotovitvah o možnih kršitvah – Kršitev pravice do obrambe – Pogoj – Nemožnost podjetja, da se brani pred očitkom, ki je bil na koncu sprejet (člena 81 ES in 82 ES; Uredba Sveta št. 1/2003, člen 27(1)) (Glej točke od 118 do 121.)

10. Konkurenca – Upravni postopek – Odločba Komisije o ugotovitvi kršitve – Vzdržanje člana Komisije zaradi nasprotja interesov – Kršitev kolegijskega načela – Neobstoj (člena 81(1) ES in 219 ES) (Glej točke od 126 do 128.)

11. Akti institucij – Obrazložitev – Obveznost – Obseg – Odločitev o uporabi pravil o konkurenci – Obveznost razprave o vseh dejanskih in pravnih okoliščinah, uveljavljanih med upravnim postopkom – Neobstoj (členi 81 ES, 82 ES in 253 ES) (Glej točki 133 in 138.)

12. Konkurenca – Globe – Znesek – Določitev – Merila – Teža kršitve – Diskrecijska pravica Komisije – Presoja glede na naravo kršitve – Zelo težke kršitve – Horizontalni sporazum na področju cen in uporaba neenakih pogojev za enakovredne storitve za poslovne partnerje – Celostna presoja (člen 81(1) ES; Uredba Sveta št. 1/2003, člen 23(2); Obvestilo Komisije 98/C 9/03, točka 1) (Glej točke od 147 do 149 ter 151 in 152.)

Predmet

Primarno, predlog za razglasitev ničnosti Odločbe Komisije C (2006) 4090 final z dne 13. septembra 2006 v zvezi s postopkom na podlagi člena 81 [ES] (zadeva COMP/F/38.456 – Bitumen (NL)) v delu, v katerem se nanaša na tožečo stranko, in podredno, zahtevek za zmanjšanje zneska globe, ki ji je bila naložena z zadevno odločbo.

Izrek

1. Tožba se zavrne.